CELEX: C2006/036/49
Language: fi
Date: 2006-02-11 00:00:00
Title: Asia C-436/05: Hof van beroep te Antwerpenin  29.11.2005  tekemällään päätöksellä esittämä ennakkoratkaisupyyntö asiassa 1) Lucien De Graaf ja 2) Gudula Daniels vastaan Belgian valtio

11.2.2006   
            
            
               FI
            
            
               Euroopan unionin virallinen lehti
            
            
               C 36/24
            
         Hof van beroep te Antwerpenin 29.11.2005 tekemällään päätöksellä esittämä ennakkoratkaisupyyntö asiassa 1) Lucien De Graaf ja 2) Gudula Daniels vastaan Belgian valtio
   (Asia C-436/05)
   (2006/C 36/49)
   Oikeudenkäyntikieli: hollanti
   Hof van beroep te Antwerpen on pyytänyt 29.11.2005 tekemällään päätöksellä, joka on saapunut yhteisöjen tuomioistuimeen 5.12.2005, Euroopan yhteisöjen tuomioistuimelta ennakkoratkaisua asiassa 1) Lucien De Graaf ja 2) Gudula Daniels vastaan Belgian valtio seuraaviin kysymyksiin:
   
               1.
            
            
               Sovelletaanko asetusta N:o 1408/71 (1) kansallisen lainsäätäjän asettamaan täydentävään kriisimaksuun (ACB), joka on tarkoitettu sosiaaliturvan vaihtoehtoiseen rahoittamiseen?
            
         
               2.
            
            
               Onko EY 39 artiklan mukaan sallittua, että luonnolliseen henkilöön, joka asuu Belgiassa, mutta harjoittaa ammatillista toimintaansa (lähes) kokonaan toisessa jäsenvaltiossa, sovelletaan sosiaaliturvan rahoittamiseksi perittävää täydentävää kriisimaksua silloin kun kyseinen henkilö ei ole velvollinen suorittamaan sosiaaliturvamaksuja varten Belgiassa, vaan työskentelyvaltiossa, samalla kun kaikki muut hänen asuinvaltionsa sellaiset asukkaat, joihin täydentävää kriisimaksua sovelletaan, ovat velvollisia suorittamaan sosiaaliturvamaksuja varten Belgiassa?
            
         
               3.
            
            
               Onko EY 39 artiklan mukaan sallittua se, että jäsenvaltio tekee eron siten, että se verottaa sellaisia raja-alueen asukkaita, jotka työskentelevät toisessa jäsenvaltiossa, huomattavasti sellaisia asukkaita ankarammin, jotka eivät asu raja-alueella ja jotka myös työskentelevät toisessa jäsenvaltiossa?
            
         
               4.
            
            
               Voiko jäsenvaltion asukas, joka harjoittaa ammatillista toimintaansa lähes kokonaan toisessa jäsenvaltiossa (A), vedota ”edullisimman kohtelun” periaatteeseen, jos jäsenvaltiossa sovelletaan edullisempaa verokohtelua muihin asukkaisiin, jotka myös harjoittavat ammatillista toimintaansa lähes kokonaan kolmannessa jäsenvaltiossa (B)?
            
         
               5.
            
            
               Onko EY 39 artikla tai joku muu määräys tai säännös esteenä sille, että asuinvaltio evää sairausvakuutusmaksun vähennyksen verotuksessa sellaiselta henkilöltä, joka harjoittaa ammatillista toimintansa lähes kokonaisuudessaan toisessa jäsenvaltiossa silloin kun vastaavanlainen verotuksessa tehtävä vähennys on mahdollinen sekä asuinvaltion että työskentelyvaltion sellaisille asukkaille, jotka eivät käytä hyväkseen työntekijöiden vapaata liikkuvuutta?
            
         
               6.
            
            
               Onko EY 39 artikla tai joku muu määräys tai säännös esteenä sille, että asuinvaltio asettaa sairausvakuutusmaksujen vähentämisen riippumaan muun muassa sen edellytyksen täyttymisestä, että tämä sairausvakuutus on otettu jäsenvaltion hyväksymästä keskinäisestä sairausvakuutuskassasta, samalla kun asuinvaltion sellaisten asukkaiden, jotka käyttävät hyväkseen työntekijöiden vapaata liikkuvuutta, on tämän asuinvaltion säännösten johdosta mahdotonta ottaa täydentävää sairausvakuutusta tällaisesta keskinäisestä sairausvakuutuskassasta?
            
         
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annettu neuvoston asetus (ETY) N:o 1408/71 (EYVL L 149, s. 2).